KOMMISSIONENS FORORDNING (EF) Nr. 1506/1999

af 9. juli 1999

om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/97 af 23. juli 1987 om told- og statistiknomenklaturen og den fælles toldtarif(1), senest ændret ved Kommissionens forordning (EF) nr. 1372/1999(2), særlig artikel 9, og

ud fra følgende betragtninger:

(1) Under forhandlingerne i Uruguay-runden blev der givet tilladelse til at fritage visse farmaceutiske stoffer for told; den anden revision af aftalerne vedrørende disse produkter fandt sted inden for WTO's rammer;

(2) der er som følge heraf med Rådets forordning (EF) nr. 1110/1999(3) blevet vedtaget en toldfritagelse for visse aktive stoffer med et "internationalt fællesnavn" (INN) fra Verdenssundhedsorganisationen og visse mellemprodukter, som anvendes til fremstilling af farmaceutiske færdigvarer;

(3) det er hensigtsmæssigt at indarbejde disse ændringer i bilag I til forordning (EØF) nr. 2658/97;

(4) de i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

Bilag I, første del, afsnit II - Særlige bestemmelser "C. Farmaceutiske præparater", til Kommissionens forordning (EF) nr. 2261/98(4) ændres i overensstemmelse med bilag A til denne forordning.

Artikel 2

I bilag I, tredje del, afsnit II, til Kommissionens forordning (EF) nr. 2261/98 foretages følgende ændringer:

1) de produkter, der er anført i bilag B til denne forordning, tilføjes i bilag 3 (INN)

2) de produkter, der er anført i bilag C til denne forordning, tilføjes i bilag 4 (præfikser og suffikser)

3) de produkter, der er anført i bilag D til denne forordning, tilføjes i bilag 6 (farmaceutiske mellemprodukter).

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. juli 1999.

På Kommissionens vegne

Mario MONTI

Medlem af Kommissionen

(1) EFT L 256 af 7.9.1987, s. 1.

(2) EFT L 162 af 26.6.1999, s. 46.

(3) EFT L 135 af 29.5.1999, s. 1.

(4) EFT L 292 af 30.10.1998, s. 1.

BILAG A

"C. Farmaceutiske præparater

1. Der indrømmes toldfritagelse for farmaceutiske præparater i følgende kategorier:

i) de farmaceutiske præparater, der er omfattet af et CAS RN (Chemical Abstracts Service Registry Number) og de internationale fællesnavne (INN) anført i bilag 3

ii) salte, estere og hydrater af INN, som er beskrevet ved kombinationen af INN i bilag 3 med præfikserne eller suffikserne i bilag 4, forudsat at disse varer kan tariferes under samme 6-cifrede HS-positioner som de tilsvarende INN

iii) salte, estere og hydrater, som er anført i bilag 5, og som ikke kan tariferes under samme HS-position som de tilsvarende INN

iv) de farmaceutiske mellemprodukter, som er anført i bilag 6, identificeret ved et kemisk navn og et CAS RN, og som anvendes ved fremstillingen af farmaceutiske præparater.

2. Særlige tilfælde:

i) INN omfatter kun præparaterne beskrevet i listen over anbefalede og foreslåede INN udgivet af Verdenssundhedsorganisationen (WHO). Hvor et INN omfatter færre præparater end omfattet af det tilhørende CAS RN, skal der kun indrømmes toldfrihed for præparaterne omfattet af det pågældende INN

ii) når et af de i bilag 3 eller 6 anførte præparater er identificeret ved et CAS RN svarende til en specifik isomer, kan kun denne isomer fritages for told

iii) dobbeltderivater (salte, estere og hydrater) af INN, som er beskrevet ved kombinationen af INN i bilag 3 med præfikserne eller suffikserne i bilag 4, forudsat at disse varer kan tariferes under samme 6-cifrede HS-positioner som de tilsvarende INN, er fritaget for told:

>TABELPOSITION>

iv) når et INN i bilag 3 dækker over et salt (eller en ester), er der ikke noget andet salt (eller nogen anden ester) af den syre, der svarer til det pågældende INN, som er omfattet toldfritagelse:

>TABELPOSITION>"

BILAG B

LISTE OVER INTERNATIONALE FÆLLESNAVNE (INN), DER SKAL TILFØJES PÅ LISTEN OVER DE PRODUKTER, DER ER FRITAGET FOR TOLD, OG SOM ER ANFØRT I BILAG 3 TIL FORORDNING (EØF) Nr. 2261/98

>TABELPOSITION>

BILAG C

Liste over præfikser og suffikser, som i forbindelse med de i bilag 3 nævnte INNs beskriver salte, estere eller hydrater af INNs, og som skal tilføjes i bilag 4 til forordning (EF) nr. 2261/98

BENZOAT

DIFUMARAT

DIPIVOXIL

MONOBENZOAT

TETRAISOPROPYL

BILAG D

LISTE OVER FARMACEUTISKE MELLEMSTOFFER, DVS. STOFFER DER BRUGES TIL FREMSTILLING AF FARMACEUTISKE FÆRDIGVARER, SOM SKAL TILFØJES PÅ LISTEN OVER DE PRODUKTER, DER ER FRITAGET FOR TOLD, OG SOM ER ANFØRT I BILAG 6 TIL FORORDNING (EØF) Nr. 2261/98

>TABELPOSITION>